CELEX: C2006/154/20
Language: hu
Date: 2006-07-01 00:00:00
Title: C-185/06. sz. ügy: Court of Appeal (Civil Division) (England and Wales) által  2006. április 14-én  benyújtott előzetes döntéshozatal iránti kérelem – The Queen on the application of British Telecommunications plc kontra Commissioners for HM Revenue and Customs

1.7.2006   
            
            
               HU
            
            
               Az Európai Unió Hivatalos Lapja
            
            
               C 154/9
            
         Court of Appeal (Civil Division) (England and Wales) által 2006. április 14-én benyújtott előzetes döntéshozatal iránti kérelem – The Queen on the application of British Telecommunications plc kontra Commissioners for HM Revenue and Customs
   (C-185/06. sz. ügy)
   (2006/C 154/20)
   Az eljárás nyelve: angol
   A kérdést előterjesztő bíróság
   Court of Appeal (Civil Division) (England and Wales).
   Az alapeljárás felei
   
      Felperes: The Queen on the application of British Telecommunications plc
   
      Alperes: Commissioners for HM Revenue and Customs
   Az előzetes döntéshozatalra előterjesztett kérdések
   
               1)
            
            
               Érvényes-e a közösségi jogból fakadó, az adóhatóságok által jogalap nélkül kivetett összegek visszafizetésére irányuló jog, amelyre a Bíróság is utalt a C-397/98 és C-410/98. sz. Metallgesellschaft és társai valamint Höchst és társai egyesített ügyekben hozott ítéletének 84. pontjában, olyan összegek visszafizetésére is, amelyeket egy adófizető tévedésből önkéntesen fizetett az adóhatóságnak (ha az adóhatóság nem járult hozzá a tévedéshez és nem volt alapja annak felismerésére sem), vagy ez esetben a nemzeti joghoz tartozó kérdésről van szó?
            
         
               2)
            
            
               Következik-e a közösségi jogból, ha annak alapján jogos az ilyen összegek ilyen körülmények közötti visszafizetése, a visszafizetett összegek utáni kamatfizetési kötelezettség, vagy ebben az esetben, mint az a Bíróság Metallgesellschaft-ítéletének 86. pontjából következik, a nemzeti joghoz tartozó kérdésről van-e szó?
            
         
               3)
            
            
               Amennyiben a közösségi alapján jogos az ilyen összegek ilyen körülmények közötti visszafizetése, egyszerű vagy kamatos kamatra feljogosító jogról van-e szó?